Saris (grafystė)
Saris (angl. Surrey) – grafystė, esanti pietryčių Anglijoje. Grafystė ribojasi su Didžiuoju Londonu, Kentu, Rytų Saseksu, Vakarų Saseksu, Hampšyru ir Berkšyru. Gildfordas paprastai laikomas svarbiausiu grafystės miestu, nors nuo 2020 m. Sario grafystės taryba įsikūrusi Raigete. Prieš tai, nuo 1893 m., ji buvo įsikūrusi Kingstone prie Temzės. Saris padalintas į 11 sričių.